ROMÂNIA

JUDEŢUL SUCEAVA

#### **MUNICIPIUL CÂMPULUNG MOLDOVENESC**

CONSILIUL LOCAL

Anexă la HCL nr. \_\_\_\_\_/2018

**PLAN ANUAL DE ACŢIUNE**

privind serviciile sociale administrate și finanțate din bugetul local al municipiului Câmpulung Moldovenesc pentru anul 2019

Planul anual de acțiune privind serviciile sociale oferite de Direcția de Asistență Socială se elaborează în concordanță cu obiectivele și acțiunile prevăzute în Strategia de dezvoltare a serviciilor sociale la nivelul municipiului Câmpulung Moldovenesc, aprobată prin Hotărârea Consiliului Local nr. 111/2014, conform Legii asistenței sociale nr. 292/2011, cu modificările și completările ulterioare.

Planul anual de acțiune privind serviciile sociale poate fi modificat:

* urmare unor modificări apărute în structura Direcției de Asistență Socială;
* urmare modificării sau apariției unor noi acte normative .

Planificarea este un proces sistematic prin care Direcția de Asistență Socială își definește anumite priorități esențiale pentru îndeplinirea misiunii ei.

Rolul planificării este de a ajuta instituția:

- să își definească obiectivele ;

- să își definească prioritățile și cele mai potrivite acțiuni pe care le va întreprinde;

**I. Administrarea, înființarea si finanțarea serviciilor sociale**

**A**. **Obiective**

Pentru anul 2019 Direcția de Asistență Socială își propune următoarele obiective :

Obiectiv 1. Acreditarea Direcției de asistență socială ca furnizor de servicii sociale.

Obiectiv 2. Angajarea de personal calificat în domeniul asistenței sociale conform organigramei si statului de funcții aprobate de Consiliul local.

Obiectiv 3: Dezvoltarea și diversificarea serviciilor sociale, în funcție de nevoile identificate.

Obiectiv 4: Implicarea comunității în activitatea de asistență socială prin acțiuni de voluntariat, donații, sponsorizări, etc.

Obiectiv 5: Informarea publicului cu privire la serviciile de asistență socială existente în comunitate și condițiile in care pot fi accesate.

Obiectiv 6: Formarea profesională continuă în vederea creșterii performanței personalului angajat în cadrul Direcției de asistență socială.

**B. Identificarea grupurilor vulnerabile și a priorităților de dezvoltare a serviciilor sociale**

Planul anual de acțiune conține priorități locale și ține cont de nevoile comunității așa cum sunt ele desprinse din experiența activității de asistență socială desfășurată până în prezent. Grupurile vulnerabile identificate sunt cele excluse de pe piața forței de muncă, din sistemul de educație, sănătate și cele care locuiesc în condiții improprii din cauza lipsei locuințelor sociale.

Principalele grupuri vulnerabile din municipiul Câmpulung Moldovenesc sunt:

**1.Familii cu copii, aflate în dificultate, cu următoarele probleme sociale:**

a) lipsa locuinței;

b) lipsa actelor de identitate;

c) resurse financiare insuficiente și dificultăți în gestionarea lor;

d) familii cu climat social defavorabil;

e) abandonul școlar și delincvență juvenilă;

f) probleme de sănătate;

**2. Persoane vârstnice, cu următoarele probleme sociale:**

a) sănătatea precară;

b) venituri mici în raport cu necesitățile;

c) izolare, singurătate;

d) capacitatea scăzută de autogospodărire;

e) absența suportului pentru familia care are în îngrijire un vârstnic dependent;

e) un număr insuficient de locuri în Centrele rezidențiale pentru bătrâni din județ;

f) lipsa locuinței.

**3. Persoane cu handicap (minori și adulți), cu următoarele probleme sociale:**

a) accesibilitatea, inclusiv în propria locuință;

b) lipsa locurilor de muncă protejate;

c) lipsa profesioniștilor în servicii specializate;

d) atitudinea discriminatorie a societății;

e) situația materială precară;

f) absența suportului pentru familia care are în întreținere persoana cu handicap;

g) un număr insuficient de locuri în Centrele de recuperare și reabilitare a persoanelor cu handicap din județ;

h) lipsa locuinței;

**4.** **Alte persoane în situații de risc de excluziune socială, cu diferite probleme:**

a) lipsa educației și a unei calificări care să le permită găsirea unui loc de muncă;

b) dependența de alcool ;

c) lipsa de informare;

d) neacceptarea situației în care se află;

e) condiții improprii de locuit;

f) delicvență;

g) sărăcie

**II. Planificarea acțiunilor pentru realizarea obiectivelor**

|  |  |  |  |
| --- | --- | --- | --- |
| **Nr.**  **crt.** | **Obiective** | **Acțiuni** | **Sursa de**  **finanțare** |
| 1. | Acreditarea Direcției de asistență socială ca furnizor de servicii sociale. | 1.Întocmirea documentelor justificative necesare acreditării;    2**.** Completarea cereriiși a declarației privind înființarea de servicii sociale;  3. Înaintarea întregii documentații Ministerului Muncii și Justiției Sociale pentru emiterea certificatului de acreditare; | Buget  local |
| 2**.** | Angajarea de personal calificat în domeniul asistenței sociale conform organigramei si statului de funcții aprobate de Consiliul local. | 1. Demararea procedurilor pentru ocuparea posturilor vacante de asistenți sociali.  2. Angajarea de asistenți personali pentru persoanele cu handicap, adulți și copii. | Buget  local |
| 3**.** | Dezvoltarea și diversificarea serviciilor sociale, în funcție de nevoile identificate | 1**.**Identificarea șiîntocmirea unei baze de date cu potențialii beneficiari de servicii sociale pe fiecare grup vulnerabil.  2.Colaborarea cu asociațiile și fundațiile acreditate din municipiul Câmpulung Moldovenesc și studierea posibilității externalizării unor servicii sociale pentru care dețin licență.  3. Întocmirea unui studiu privind eficiența achiziționării unor locuințe sociale tip container modular.    4. Acordarea de fonduri nerambursabile asociațiilor si fundațiilor acreditate care depun proiecte pentru sprijinirea persoanelor din grupurile vulnerabile.  5. Acordarea ajutoarelor în natură, familiilor cu copii de vârstă școlară, pentru prevenirea abandonului școlar.  6. Organizarea unor acțiuni cultural educative pentru copii și tineri dar si pentru persoanele vârstnice, pentru a stimula socializarea și a preveni izolarea și însingurarea acestora. | Buget  local |
| 4. | Implicarea comunității în activitatea de asistență socială, inclusiv prin acțiuni de voluntariat, donații, sponsorizări etc. | 1. Reorganizarea Consiliului comunitar consultativ și includerea în componența sa a reprezentanților bisericii, scolii, poliției, organizațiilor neguvernamentale și mediului de afaceri.    2. Încurajarea acțiunilor de voluntariat inițiate de societatea civilă și atragerea de voluntari la acțiunile organizate de primărie.  3. Colaborarea cu toate unitățile școlare pentru identificarea minorilor cu părinți plecați la muncă in străinătate și monitorizarea acestora pentru a preveni abandonul școlar, delicvența juvenilă și alte situații de risc. | Buget  local |
| 5**.** | Informarea publicului cu privire la serviciile de asistență socială existente în comunitate și condițiile in care pot fi accesate. | 1. Publicarea pe site a serviciilor sociale și beneficiilor de asistență socială care pot fi solicitate și a actelor necesare pentru obținerea lor.  2. Publicarea formularelor de cereri, declarații etc. necesare pentru întocmirea dosarelor.  3. Publicarea listelor cu beneficiarii de venit minim garantat și cu cei obligați sa presteze ore de muncă. | Buget  local |
| 6. | Formarea profesională continuă în vederea creșterii performanței personalului angajat în cadrul Direcției de asistență socială. | 1**.** Alocarea de sume în bugetul local pentru cursuri de perfecționare profesională a funcționarilor și salariaților.  2. Realizarea unor schimburi de experiență pentru a implementa inițiative de succes aplicate în alte localități | Buget  local |

**III. IMPLEMENTAREA ȘI MONITORIZAREA PLANULUI ANUAL DE ACȚIUNE**

Implementarea Planului anual de acțiune se face de către Direcția de Asistență Socială, cu participarea tuturor serviciilor și compartimentelor din aparatul de specialitate al primarului, a partenerilor, a beneficiarilor și a tuturor instituțiilor cu responsabilități din comunitate.

Pentru a urmări realizarea obiectivelor stabilite în cadrul Planului anual de acțiune este nevoie de o monitorizare permanentă și de evaluarea rezultatelor activităților întreprinse.

Pe parcursul procesului de monitorizare și evaluare se vor lua în considerare următorii indicatori:

· protecția copilului și prevenirea separării de familie;

· combaterea sărăciei și a riscului de excluziune socială;

· îmbunătățirea calității vieții beneficiarilor ca urmare a serviciilor acordate;

· stabilirea unor proceduri flexibile de lucru cu publicul în funcție de nevoile apărute.

In raportul anual de activitate al Direcției de asistență socială se va prezenta modul de implementare al prezentului plan anual de acțiune.

Întocmit,

Direcția de asistență socială

Director executiv

Erhan Rodica

**CAPITOLUL II**

**BENEFICIILE SOCIALE**

Direcția de Asistență Socială a municipiului Aiud vine în sprijinul persoanelor defavorizate oferind consiliere și informare în vederea acordării tuturor beneficiilor sociale conform legislației în vigoare.

**1. Venitul minim garantat**

Plata ajutorului social se efectuează de către Agenţiile Judeţene pentru Plăţi şi Inspecţie Socială. În cursul anului 2017 s-au aflat în plată un număr mediu lunar de 150 dosare de acordare a venitului minim garantat, pentru care s-au alocat lunar aproximativ 39000 lei. Estimăm că în anul 2018 numărul beneficiarilor va crește la 160 iar suma necesară va fi de aproximativ 43000 lei lunar.

Din fondurile de la bugetul local se plăteşte ajutorul de încălzire a locuinţei cu lemne pentru beneficiarii Legii 416/2001, privind venitul minim garantat, cu modificările şi completările ulterioare. Estimăm pentru anul 2018 suma de 58.000 lei necesari pentru plata ajutorul de încălzire a locuinţei cu lemne pentru beneficiarii VMG, de la **bugetul local**.

**2. Indemnizaţia lunară şi plata asistenţilor personali pentru persoanele cu handicap grav**

Indemnizaţia lunară şi plata asistenţilor personali pentru persoanele cu handicap grav se acordă conform Legii 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare. În conformitate cu prevederile acestei legi, rolul instituţiei noastre este de a monitoriza atribuţiile şi obligaţiile ce le revin asistenţilor personali ai persoanelor cu handicap grav, în vederea ameliorării situaţiei acestora, astfel încât aceştia să primească îngrijire specială la nivelul la care situaţia lor o cere. În cursul anului 2017, un număr mediu lunar de 190 persoane cu handicap grav au beneficiat de drepturile prevăzute de lege, (asistent personal sau indemnizație lunară) în urma încadrării în gradul grav de handicap pe baza certificatelor emise de Comisia de Evaluare a Persoanelor Adulte cu Handicap, respectiv Comisia pentru Protecţia Copilului din subordinea Consiliului Judeţean Alba.

Pentru anul 2018 estimăm un număr mediu lunar de circa 100 indemnizații și 120 asistenți personali**.**

**3. Protecţia copilului**

În cadrul Direcției de Asistență Socială există un Compartiment Asistență Socială și Protecția Copilului care funcţionează în baza Legii 272/2004 privind protecţia şi promovarea drepturilor copilului, republicată, cu modificările şi completările ulterioare. Prin acesta sunt propuse diverse măsuri de protecţie, ca de exemplu plasamentul familial, supravegherea specializată la domiciliul părinţilor, instituţionalizarea sau asigurarea unui asistent maternal pentru copiii de pe raza municipiului Aiud şi reintegrarea în familiile naturale a minorilor care au beneficiat de măsuri de protecţie specială. Cazurile sunt înaintate Direcţiei Generale de Asistenţă Socială şi Protecţia Copilului a Judeţului Alba, care analizează situaţia minorilor şi instituie o măsură de protecţie specifică fiecărui caz în parte. Măsurile de protecţie specială, instituite pentru copiii aflaţi în diverse situaţii de risc sunt monitorizate periodic. Cheltuielile necesare privind protecţia şi promovarea drepturilor copilului sunt alocate din fonduri de la **bugetul de stat**. Prin compartimentul specializat, aflat în cadrul Direcţiei de Asistenţă Socială, se monitorizează toţi copiii aflaţi în situaţii de risc de pe raza municipiului Aiud. În vederea prevenirii separării copiilor de familiile naturale sau extinse, se vor efectua anchete sociale și vor fi propuse măsuri de protecție specială, acolo unde situațiile constatate impun acest lucru. Având în vedere situaţia socio - economică la nivelul municipiului Aiud, estimăm că în anul 2018 se va reduce numărul de familii aflate în situaţie de risc şi implicit, numărul de copii, deoarece vor fi create noi locuri de muncă și estimăm o scădere a numărului de copii cu părinţi plecați la muncă în străinătate. De asemenea compartimentul monitorizează şi supraveghează copiii care practică cerşetoria şi vagabondajul, fiind luate măsurile corespunzătoare.

Pentru prevenirea abandonului şcolar, compartimentul nostru monitorizează situaţia şcolară a copiilor şi tinerilor aflaţi în situaţii de risc din evidenţele noastre sau ca urmare a sesizărilor primite. Alături de instituţiile de învăţământ, personalul din cadrul DAS - Compartimentul Asistență Socială și Protecția Copilului a participat și va participa la obţinerea unor drepturi băneşti pentru elevi şi studenţi prin efectuarea anchetelor sociale. Totodată, personalul din cadrul compartimentului în anul 2017 a întocmit fișe de observație și fișe de risc pentru 36 copiii care au un părinte/ambii părinți plecați la muncă în străinătate. Pentru anul 2018, cei 36 de copii sunt monitorizați periodic iar persoanele în grija cărora rămân sunt consiliate cu privire la obligativitatea delegării de către instanță a exercițiului drepturilor părintești.

Direcția de Asistență Socială va menţine şi se va dezvolta în anul 2018, colaborarea cu toate instituţiile statului şi cu toate asociaţiile, fundaţiile şi ONG – urile care se ocupă de problematica copiilor şi tinerilor.

**4. Ajutoarele de urgenţă şi ajutoarele de înmormântare**

Pentru anul 2018 estimăm suma de 7000 lei de la bugetul localpentru ajutoarele de urgenţă şi 3000 lei pentru ajutoarele de înmormântare care se acordă în baza Legii 416/2001 privind venitul minim garantat, cu modificările şi completările ulterioare.

**5. Alocaţia pentru susținerea familiei**

Alocaţia pentru susținerea familiei se acordă în baza Legii 277/2010 privind alocația pentru susținerea familiei, republicată, cu modificările şi completările ulterioare, ca formă de sprijin pentru familiile cu venituri reduse care au în creştere şi îngrijire copii în vârstă de până la 18 ani, care frecventează o formă de învățământ. Sumele necesare sunt asigurate de la **bugetul de stat**, prin Agenţia Judeţeană pentru Plăţi şi Inspecţie Socială.

Având în vedere faptul că în cursul anului 2017 au fost în plată 159 dosare şi că numărul solicitărilor a crescut în medie cu 6 dosare pe lună, estimăm că în anul 2018 numărul de beneficiari se va menține deoarece au crescut veniturile.

**6. Ajutorul pentru încălzirea locuinţei**

Conform O.U.G. 70/2011 privind măsurile de protecţie socială în perioada sezonului rece, cu modificările şi completările ulterioare, ajutorul pentru încălzirea locuinţei se acordă din fonduri de la **bugetul de stat,** familiilor şi persoanelor singure cu venituri reduse. Numărul de beneficiari pentru perioada noiembrie 2016 – martie 2017 a fost de 308 şi anume: 233 familii şi persoane singure au beneficiat de ajutor de încălzire a locuinţei cu gaze naturale, 2 familii şi persoane singure au beneficiat de ajutor de încălzire a locuinţei cu energie electrică, 73 familii şi persoane singure au beneficiat de ajutor de încălzire a locuinţei cu lemne. Estimăm că numărul cererilor în perioada sezonului rece noiembrie 2017-martie 2018 va fi 250 de cereri.

**7. Distribuirea laptelui praf pentru nou-născuţi**

În conformitate cu prevederile Legii nr. 321/2001 privind acordarea gratuită de lapte praf pentru copiii cu vârste cuprinse între 0-12 luni, se acordă gratuit lapte praf, formula pentru sugari, copiilor cu vârste cuprinse între 0-12 luni care nu beneficiază de lapte matern. În anul 2017 au beneficiat de lapte praf un număr de 3 copii. Pentru anul 2018 estimăm că vor beneficia de lapte praf un număr de aproximativ 5 copii lunar. Costul laptelui praf se suportă din fonduri de la **bugetul de stat**.

**CAPITOLUL III**

**SERVICIILE SOCIALE**

1. **Analiza diagnostic a situației actuale în domeniul serviciilor sociale**

Serviciile sociale, conform Legii asistenței sociale nr. 292/2011 (articolul 27 alin.1), reprezintă activitatea sau ansamblul de activități realizate pentru a răspunde nevoilor sociale, precum și celor speciale, individuale, familiale sau de grup, în vederea depăşirii situaţiilor de dificultate, prevenirii și combaterii riscului de excluziune socială, promovării incluziunii sociale şi creşterii calităţii vieții.

Finanțarea serviciilor sociale se realizează prin instrumente diverse de finanţare din fonduri publice, prin finanțare directă, dar și în sistem concurenţial, către organizaţiile neguvernamentale. Este necesară o rețea extinsă și coordonată de servicii interconectate pentru a rezolva cele mai multe dintre problemele sociale persistente din Municipiul Aiud, incluzând neglijarea și abuzul asupra copiilor, participarea redusă la învățământul preșcolar și abandonul sau părăsirea timpurie a școlii, șomajul în rândul tinerilor, serviciile medicale primare insuficiente, locuințele sociale prea puține sau subdezvoltarea serviciilor de suport pentru o gamă largă de nevoi (precum dizabilitățile, dependența de droguri și alcoolismul, violența în familie, lipsa de adăpost și nevoile de integrare ale foștilor deținuți). Beneficiile sociale nu pot să rezolve singure problemele sociale existente. De aceea, trebuie dezvoltate pachete de suport pentru grupurile cele mai vulnerabile care să integreze beneficiile sociale cu serviciile sociale cu scopul promovării integrării depline a membrilor acestor grupuri în societate.

Direcția de Asistență Socială își propune furnizarea unui sprijin financiar mai consistent către furnizorii non-publici de servicii, precum şi dezvoltarea de proceduri de contractare, în vederea furnizării de servicii sociale mai multe și mai bune pentru comunităţi şi pentru un număr semnificativ de persoane vulnerabile sau excluse social.

Planul anual de acțiune conține priorități locale, menite a ghida furnizorii de servicii sociale și ține cont de nevoile comunității locale așa cum sunt ele desprinse din experiențele parteneriatelor public – private derulate până în prezent și din nevoile identificate. Grupurile vulnerabile identificate sunt cele excluse de pe piaţa forţei de muncă, din sistemul de educaţie, sănătate, locuire, şi alte servicii. Cele mai mari categorii includ copiii aflaţi în situaţii dificile, persoane cu dizabilităţi, persoane vârstnice singure sau dependente şi romi.

1. **Descrierea grupului țintă (categorii de beneficiari) și a nevoilor acestora**

Mai multe grupuri se confruntă cu diverse forme de excluziune socială sau sunt expuse unui risc ridicat de excluziune în moduri care sunt uneori, dar nu întotdeauna, asociate cu sărăcia. Din cauza faptului că grupurile vulnerabile se confruntă cu probleme specifice pentru care este posibil ca politicile generale să nu dea rezultate, acestea au adesea nevoie de servicii integrate şi particularizate pentru a intensifica participarea lor socială şi/sau economică. Identificarea şi răspunsul adecvat la nevoile specifice ale grupurilor sărace şi vulnerabile sunt esenţiale pentru elaborarea şi implementarea de politici de incluziune socială eficiente. Tuturor grupurilor vulnerabile, indiferent de dimensiunea lor, trebuie să li se ofere oportunităţi similare de a-şi atinge potenţialul şi de a deveni o parte activă a societăţii. Principalele grupuri vulnerabile din municipiul Aiud sunt:

A. Copii şi familii aflate în dificultate;

B. Persoane vârstnice;

C. Persoane cu handicap;

D. Persoane aparținătoare minorității rome;

E. Persoane fără adăpost

F. Alte persoane în situaţii de risc social

**A. Copiii şi familiile aflate în dificultate identificate sunt:**

a) tineri provenind din sistemul de protecţie a copilului;

b) familii monoparentale;

c) familii tinere;

d) copii cu părinţi plecaţi la muncă în străinătate;

e) victimele violenţei în familie;

f) copiii străzii.

Problemele sociale ale copiilor şi familiilor aflate în dificultate sunt:

a) lipsa locuinţei;

b) lipsa actelor de identitate;

c) resurse financiare insuficiente şi dificultăţi în gestionarea lor;

d) dificultăţi în găsirea unui loc de muncă;

e) familii cu climat social defavorabil;

f) abandonul şcolar şi delincvenţa juvenilă;

g) probleme de sănătate;

h) dificultăţi în obţinerea unor drepturi.

**B. Persoane vârstnice**

Problemele sociale ale persoanelor vârstnice sunt

a) sănătatea precară;

b) venituri mici în raport cu necesităţile;

c) izolare, singurătate;

d) capacitatea scăzută de autogospodărire;

e) absenţa suportului pentru familia care are în îngrijire un vârstnic dependent;

e) un număr insuficient de locuri în Centrele de asistenţă medico-socială din judeţ;

f) lipsa locuinţei.

**C. Persoane cu handicap (minori sau adulţi)**

Problemele sociale ale persoanelor cu handicap sunt:

a) accesibilitatea, inclusiv în propria locuinţă;

b) lipsa locurilor de muncă protejate;

c) lipsa profesioniştilor în servicii specializate;

d) atitudinea discriminatorie a societăţii;

e) situaţia materială precară;

f) absenţa suportului pentru familia care are în întreţinere persoana cu handicap;

g) lipsa centrelor rezidenţiale / de zi, specializate pe tipuri de handicap.

**D. Persoanele de etnie romă**

Problemele sociale ale persoanelor aparținătoare minorității rome sunt**:**

a) mentalitatea romilor cu privire la muncă şi educaţie;

b) sănătate;

c) familii dezorganizate;

d) lipsa actelor de identitate;

e) dificultate în obţinerea unui loc de muncă din cauza lipsei calificării;

f) condiţii improprii de locuit;

g) delicvenţă;

h) sărăcia.

**E. Persoane fără adăpost:**

Probleme sociale ale persoanelor fără adăpost sunt:

a) lipsa locuinţelor;

b) lipsa locurilor de muncă;

c) sănătate precară;

d) lipsa educaţiei;

e) dependenţa de alcool şi de droguri;

f) lipsa de informare;

g) neacceptarea situaţiei în care se află.

1. **Descrierea Centrelor sociale administrate de către Direcția de Asistență Socială Aiud**
   1. **Creșa Aiud**

Aflată în subordinea Direcției de Asistență Socială Aiud, Creșa răspunde la situația de dificultate a părinților și asigură, pe timpul zilei servicii integrate de îngrijire, supraveghere și educație timpurie pentru copii de vârstă antepreșcolară 1-3 ani.

Scopul general al Creșei Aiud este formarea armonioasă mentală, emoțională și fizică a copiilor de vârstă antepreșcolară, astfel încât fiecare copil să atingă potențialul maxim specific vârstei. Pentru o bună funcționare a Creșei, care are o capacitate de 50 locuri estimăm cheltuielile pentru anul 2018 la aproximativ **807,6 mii lei.**

* 1. **Baia Publică Aiud**

Aflată în subordinea Direcției de Asistență Socială Aiud, Compartimentul Baia publică sprijină familiile şi persoanele din Municipiul Aiud, prin asigurarea condițiilor necesare pentru realizarea igienei personale, pentru toate segmentele populației care doresc să beneficieze de serviciile oferite, care din lipsă de utilităţi nu pot păstra o igienă proprie adecvată devenind vulnerabile din punct de medico/social și prin activități de spălat - uscat rufe. Numărul de persoane care au beneficiat de serviciile acordate la Baia publică în anul 2017 a fost aproximativ de 2691. Estimăm pentru anul 2018 ca numărul persoanelor care solicită serviciile Băii publice să crească.

1. **Descrierea centrelor sociale/serviciilor sociale finanțate din bugetul local în parteneriat cu furnizori de servicii sociale privați**

**4.1. Asociaţia ”Filantropia Ortodoxă„ Alba Iulia - Municipiul Aiud - Școala gimnazială Axente Sever Aiud – Acord de parteneriat**

**Scopul:** Prevenirea fenomenului de părăsire timpurie a școlii și menținerea în sistemul de educație a 24 de elevi din clasele primare.

**Obiective:**

* Reducerea fenomenului de abandon școlar și creșterea performanțelor școlare pentru elevii aflați în situații de risc de eșec și abandon școlar;
* Creșterea pregătirii profesionale a personalului care lucrează cu copiii aflați în risc de eșec și abandon școlar prin participarea la cursuri/instruiri în domeniul prevenirii abandonului școlar
* Creșterea implicării comunității în procesul de reducere a fenomenului de abandon școlar prin implicarea unor actori sociali (școala, biserica, autorități locale, poliție, membri ai comunității).

Acordul de parteneriat este încheiat pe perioada octombrie 2017 – iunie 2018 și presupune o finanțare de la bugetul local în cuantum de 27000 lei.

**4.2. Asociația ”Casa Nădejdei” Aiud – Acord de cooperare**

**Scopul:** susținerea activității Centrului de zi ”Casa Nădejdii” din cadrul Asociației ”Casa Nădejdei” Aiud

**Obiectiv:**

* prevenirea abandonului școlar și familial
* facilitarea integrării socio-familiale și comunitare a copiilor sau părinților care se regăsesc în diferite situații de dificultate.

Număr de beneficiari: 19 copii cu vârsta cuprinsă între 6 și 16 ani.

Finanțare de la bugetul local în anul 2018 în cuantum de 2500 lei lunar.

**4.3. Societatea Națională de Cruce Roșie din Romania – Filiala Alba – Protocol de cooperare**

**Scopul:** Elaborarea și implementarea în parteneriat a unor acțiuni de interes social și umanitar, care răspund nevoilor de dezvoltare comunitară identificate la nivel local. Cheltuielile care se impun pentru susținerea activităților prevăzute în Planul local de acțiuni aferent anului 2018 aprobat prin HCL nr. 336/ 20 decembrie 2017 se estimează la suma de 50.830 lei.

**4.4. Asociația ”Un Pas Înainte Alexandra” Aiud – Acord de parteneriat**

**Scopul**: Dezvoltarea serviciilor sociale de recuperare, socializare și integrare pentru copii și persoane adulte cu dizabilități, asigurarea de servicii de îngrijire la domiciliu pentru persoane adulte precum și creșterea calității acestor servicii sociale furnizate în comunitate.

**Obiectiv:** prevenirea abandonului și a instituționalizării copiilor și a persoanelor adulte cu dizabilități prin asigurarea pe timpul zilei a unor activități de recuperare, abilitare-reabilitare, socializare, consiliere, dezvoltarea deprinderilor de viață independentă. Prevenirea instituționalizării persoanelor adulte aflate în dificultate sau cu handicap prin asigurarea de servicii de îngrijire la domiciliu constând în supraveghere și asistență personalizată, asistență medicală primară, etc.

Finanțare de la bugetul local în anul 2018 în cuantum de 9000 lei lunar.

**CAPITOLUL IV**

**COMPARTIMENTUL CABINETE MEDICALE ȘI ASISTENŢĂ MEDICALĂ COMUNITARĂ**

Compartimentul Cabinete medicale și asistenţă medicală comunitară din cadrul Direcției de Asistență Socială cuprinde cabinet medical şcolar pediatrie şi cabinet medical stomatologie. Acestea asigură servicii medicale pentru preşcolari și elevi din unităţile de învăţământ de pe raza municipiului Aiud. Personalul medical este format din 3 medici şi 6 asistente medicale a căror activitate este reglementată prin Ordinul Ministrului Sănătăţii nr. 653/2001 privind asistenţa medicală a preşcolarilor, elevilor şi studenţilor, actualizat şi prin Ordinul Ministerului Educaţiei, Cercetării, Tineretului şi Sportului şi al Ministerului Sănătăţii nr. 5298/ 1668/2011 pentru aprobarea Metodologiei privind examinarea stării de sănătate a preşcolarilor şi elevilor din unităţile de învăţământ de stat şi particulare autorizate/acreditate, privind acordarea asistenţei medicale gratuite şi pentru promovarea unui stil de viaţă sănătos.

Compartimentul cabinete medicale și asistenţă medicală comunitară mai are în componenţă şi patru asistenţi medicali comunitari a căror activitate se desfăşoară pe raza municipiului Aiud, în cadrul comunităţilor cu risc ridicat de îmbolnăvire sau de transmitere a bolilor.

**Capitolul V**

**MONITORIZAREA PLANULUI ANUAL DE ACȚIUNE**

Pentru a urmări eficiența obiectivelor stabilite în cadrul Planului anual de acțiune este nevoie de o monitorizare permanentă și de evaluarea rezultatelor activităților întreprinse. Monitorizarea Planului anual de acţiune se va face urmărind obiectivele acestuia. Responsabili cu îndeplinirea obiectivelor stabilite în Planul anual de acţiune sunt autorităţile administraţiei publice locale şi persoanele aflate în subordinea acestora, în funcţie de atribuţii.

Pe parcursul procesului de monitorizare şi evaluare se vor lua în considerare următorii indicatori:

· prevenirea şi combaterea sărăciei şi a riscului de excluziune socială;

· măsuri de îmbunătăţire a calităţii vieţii beneficiarilor ca urmare a serviciilor acordate;

· stabilirea unor proceduri flexibile de lucru cu publicul în funcţie de nevoile apărute.

Implementarea Planului anual de acțiune, se face cu participarea tuturor serviciilor și compartimentelor instituției, a personalului, a partenerilor, a beneficiarilor și a altor factori interesați din comunitate.

Monitorizarea și evaluarea Planului anual de acțiune se face de către Direcția de Asistență Socială.

**Președinte de ședință, Contrasemnează,**

**Consilier Aurel Fleșer Secretar Ecaterina Bîrlogeanu**